|  |
| --- |
| Številka: 007-31/2025 |
| Ljubljana, 3.6.2025 |
| EVA: 2025-2570-0010 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Odlok o določitvi degradiranega okolja in programa ukrepov za izboljšanje kakovosti okolja na območju Mestne občine Celje – predlog za obravnavo**  |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … sprejela naslednjiS K L E P :Vlada Republike Slovenije je izdala Odlok o določitvi degradiranega okolja in programa ukrepov za izboljšanje kakovosti okolja na območju Mestne občine Celje ter ga objavi v Uradnem listu Republike Slovenije.Barbara Kolenko Helblgeneralna sekretarkaPrejmejo:* Ministrstvo za okolje, podnebje in energijo
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
* Agencija Republike Slovenije za okolje
* Ministrstvo za zdravje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister,
* Uroš Vajgl, državni sekretar,
* mag. Tanja Bolte, generalna direktorica, Direktorat za okolje,
* Martina Fabić, Direktorat za okolje, Sektor za okolje
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Območje Mestne občine Celje je prekomerno onesnaženo s svincem, kadmijem, cinkom in arzenom, ki je posledica preteklih industrijskih dejavnosti, zlasti delovanja stare Cinkarne Celje. Dne 2.10.2023 je bila na podlagi Zakona o varstvu okolja (ZVO-2) sprejeta Odredba o razvrstitvi območja Mestne občine Celje v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 103/23), veljavna od 21.10.2023, ki razvršča območje Mestne občine Celje v dve stopnji obremenjenosti okolja zaradi prisotnosti težkih kovin v tleh. Z Odlokom o določitvi degradiranega okolja in programa ukrepov za izboljšanje kakovosti okolja na območju Mestne občine Celje se postavlja okvir za izvajanje ukrepov, ki bodo pripevali k izboljšanju kakovosti okolja na tem območju. V prilogah Odloka je Program ukrepov, kjer so podrobneje določeni ukrepi, ki se bodo izvajali, izvajalci ukrepov, vir financiranja in ocena stroškov po letih. Program ukrepov se bo izvajal 10 let, od leta 2025 do konca leta 2034.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Sredstva za izvajanje ukrepov bodo zagotovljena iz sredstev EU, proračuna Republike Slovenije, proračuna Mestne občine Celje, sredstev podjetij Cinkarna, kemična industrija Celje, d.d., Energetika Celje, d.o.o., Pocinkovalnica, storitveno podjetje, d.o.o., Simbio, družba za ravnanje z odpadki, d.o.o. in Celjske mesnine d.o.o.Predvidena sredstva za izvedbo ukrepov v času trajanja programa od leta 2025 do konca leta 2034 so podrobneje za vsako posamezno leto predstavljena v tabelah v oceni stroškov v 9. točki Priloge Odloka (Program ukrepov). V skupnem znesku za celoten čas trajanja Programa pa okvirna sredstva znašajo:* MOPE (vir: proračun MOPE in Sklad za obnovo Slovenije): 55.000.000,00 EUR,
* MZ (NIJZ): 839.700,00 EUR,
* ARSO: 192.500,00 EUR,
* Proračun občine 600.000,00 EUR,
* Sredstva Cinkarne, kemična industrija Celje, d.d.: 41.605.000,00 EUR,
* Sredstva Energetike Celje d.o.o.: 15.350.000,00 EUR,
* Sredstva Pocinkovalnice, storitveno podjetje, d.o.o.: 28.500.000,00 EUR,
* Sredstva Celjske mesnine d.o.o.: 1.400.000,00 EUR,
* Sredstva Simbio, družba za ravnanje z odpadki, d.o.o.: 10.000.000,00 EUR.

Celotna vrednost Progama je ocenjena na 153.487.200,00 EUR. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | - | - | - | - |
| Predvideno povečanje (+) ali zmanjšanje (**–**) prihodkov občinskih proračunov  | - | - | - | - |
| Predvideno povečanje (+) ali zmanjšanje (**–**) odhodkov državnega proračuna  | - | - | - | - |
| Predvideno povečanje (+) ali zmanjšanje (**–**) odhodkov občinskih proračunov | - | - | - | - |
| Predvideno povečanje (+) ali zmanjšanje (**–**) obveznosti za druga javnofinančna sredstva | - | - | - | - |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| - |  |  |  |  |
| - |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MOPE | 2550-20-0042 Čezmerna obremenitev okolja (odpadki) | 231329 Saniranje neurejenih odlagališč | 0,00 | 100.000,00 |
| ARSO | 2523-11-0014 Analiziranje in ocenjevanje kakovosti okolja | 231602 Kakovost tal – monitoring | 0,00 | 32.500,00 |
| MZ (NIJZ) | 2711-23-0007 Izvajanje nalog na področju javnega zdravja | 7084 Izvajanje javne službe na NIJZ | 76.700,00 | 78.200,00 |
| **SKUPAJ** | **76.700,00** | **210.700,00** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| - |  |  |
| - |  |  |
| - |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 28.2.2025V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Pripomb javnosti nismo prejeli.Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje: /Poročilo je bilo dano ……………..Javnost je bila vključena v pripravo gradiva v skladu z Zakonom o varstvu okolja, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| mag. BOJAN KUMER MINISTER |

**PREDLOG**

**(EVA: 2025-2570-0010)**

Na podlagi prvega odstavka 59. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24 in 21/25 – ZOPVOOV) in 79. člena Zakona o obnovi, razvoju in zagotavljanju finančnih sredstev (Uradni list RS, št. 131/23, 81/24 in 109/24) Vlada Republike Slovenije izdaja

**Odlok o določitvi degradiranega okolja in programa ukrepov za izboljšanje kakovosti okolja na območju Mestne občine Celje**

**1. člen**

**(vsebina)**

Ta odlok določa:

* območje, ki je na podlagi Odredbe o razvrstitvi območja Mestne občine Celje v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 103/23) uvrščeno v prvo stopnjo obremenjenosti kot degradirano okolje;
* program ukrepov za izboljšanje kakovosti okolja v degradiranem okolju (v nadaljnjem besedilu: program ukrepov) s ciljem zmanjšati škodljive vplive na zdravje ljudi in okolje;
* čas izvajanja ukrepov iz prejšnje alineje in
* odgovorne osebe za pripravo in izvajanje ukrepov za izboljšanje kakovosti okolja, vključno z nalogami občine in države.

**2. člen**

**(določitev območja degradiranega okolja)**

(1) Deli območja Mestne občine Celje (v nadaljnjem besedilu: občina), ki so v javni lasti in uvrščeni v prvo stopnjo obremenjenosti okolja zaradi onesnaženosti tal z nevarnimi snovmi, so degradirano okolje in se določijo v programu ukrepov.

(2) Območje degradiranega okolja iz prejšnjega odstavka obsega naslednja zemljišča:

* parc. št. 28, 1/17, 30, 369/9, 371/3, 371/4, 665/6, 661, 660/1, 2135/1, 2167/1, 2197/1, vse v k. o. 1077,
* parc. št. 1812/1, k. o. 1076,
* parc. št. 526/1, 605/3, 586/10, 635/14, 1239, vse v k. o. 1075,
* parc. št. 465/40, 470/11, 502/110, k. o. 1074,
* parc. št. 407/5, 407/4, obe v k. o. 1068.

**3. člen**

**(program ukrepov)**

(1) Program ukrepov za izboljšanje kakovosti okolja na območju Mestne občine Celje je v prilogi, ki je sestavni del tega odloka.

(2) Ministrstvo, pristojno za okolje (v nadaljnjem besedilu: ministrstvo), vsako leto do 31. marca pripravi poročilo o izvajanju programa ukrepov za preteklo leto in z njim seznani Vlado Republike Slovenije.

**4. člen**

**(opredelitev pogojev za nove posege v območju degradiranega okolja)**

(1) Vsi novi posegi v območju degradiranega okolja se načrtujejo tako, da se zaradi njihove dejavnosti ne bo povečala stopnja obremenjenosti okolja.

(2) Pred načrtovanjem novega posega v območje degradiranega okolja mora biti predhodno izvedena ocena tveganja za področje voda, tal, zraka in zdravja ljudi.

**5. člen**

**(poročilo o monitoringu učinkov ukrepov)**

Agencija Republike Slovenije za okolje in Nacionalni inštitut za javno zdravje pripravita celovito poročilo o izvajanju programa ukrepov najpozneje v treh mesecih po koncu izvedenih ukrepov in ga predložita ministrstvu.

**6. člen**

**(usklajevanje programa ukrepov, nosilci ukrepov in način financiranja)**

(1) Izvajanje programa ukrepov usklajuje ministrstvo.

(2) Nosilci ukrepov so ministrstvo, ministrstvo, pristojno za zdravje, ter občina.

(3) Sredstva za izvajanje programa ukrepov se zagotavljajo iz sredstev Evropske unije, proračuna Republike Slovenije, proračuna občine ter sredstev gospodarskih družb Cinkarna, kemična industrija Celje, d. d., Energetika Celje, d. o. o., Pocinkovalnica, storitveno podjetje, d. o. o., Celjske mesnine, d. o. o., in Simbio, družba za ravnanje z odpadki, d. o. o.

**7. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

Št. …

Ljubljana, …

EVA …

**Vlada Republike Slovenije**

dr. Robert Golob
 predsednik

Priloga: Program ukrepov za izboljšanje kakovosti okolja na območju Mestne občine Celje

**OBRAZLOŽITEV**

Območje Mestne občine Celje je čezmerno onesnaženo s svincem, kadmijem, cinkom in arzenom, kar je posledica prejšnjih industrijskih dejavnosti, zlasti delovanja stare Cinkarne Celje.

Odredba o razvrstitvi območja Mestne občine Celje v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 103/23) je bila sprejeta 2. oktobra 2023.

S predlogom Odloka se postavlja okvir za izvajanje ukrepov, ki bodo pripevali k izboljšanju kakovosti okolja na tem območju. V prilogah odloka je program ukrepov, kjer so podrobneje določeni ukrepi, ki se bodo izvajali, izvajalci ukrepov, vir financiranja in ocena stroškov po letih. Program ukrepov se bo izvajal deset let, od leta 2025 do konca leta 2034.

Program ukrepov je bil pripravljen v sodelovanju ter na podlagi analiz in poročil NIJZ OE Celje in Agencije Republike Slovenije za okolje ter v sodelovanju z Mestno občino Celje.

Sredstva za izvajanje ukrepov bodo zagotovljena iz sredstev EU, proračuna Republike Slovenije, proračuna Mestne občine Celje, sredstev podjetij Cinkarna, kemična industrija Celje, d. d., Energetika Celje, d. o. o., Pocinkovalnica, storitveno podjetje, d. o. o., Simbio, družba za ravnanje z odpadki, d. o. o., in Celjske mesnine, d. o. o.

Pravna podlaga za predlog Odloka o določitvi degradiranega okolja in programa ukrepov za izboljšanje kakovosti okolja na območju Mestne občine Celje je prvi odstavek 59. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24 in 21/25 – ZOPVOOV).

**OBRAZLOŽITVE k posameznim členom:**

**Obrazložitev k 1. členu**

Določena je vsebina tega odloka, in sicer območje, ki se uvršča v prvo stopnjo obremenjenosti kot degradirano okolje in kjer se bodo izvajali ukrepi za sanacijo degradiranega okolja, podrobnejši program ukrepov (ki je priloga tega odloka), čas izvajanja ukrepov in odgovorne osebe.

**Obrazložitev k 2. členu**

S tem odlokom se območje šol in javnih igrišč v Mestni občini Celje, ki se uvrščajo v prvo stopnjo obremenjenosti, določi kot degradirano okolje. Podrobna obrazložitev razvrstitve območja v prvo stopnjo obremenjenosti okolja zaradi onesnaženosti tal z nevarnimi snovmi je opredeljena v Odredbi o razvrstitvi območja Mestne občine Celje v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 103/23). Podrobno je območje določeno s parcelnimi številkami.

**Obrazložitev k 3. členu**

V programu ukrepov so podrobneje določeni ukrepi, ki se bodo izvajali, izvajalci, vir financiranja in ocena stroškov po letih. Program se bo izvajal deset let, od leta 2025 do konca leta 2034. V programu ukrepov so tudi podrobneje opisani viri onesnaženja ter analiza stanja.

Ministrstvo za okolje, energijo in podnebje vsako leto do konca marca pripravi poročilo o izvajanju programa ukrepov za preteklo leto in z njim seznani Vlado Republike Slovenije.

**Obrazložitev k 4. členu**

Novi posegi v območju degradiranega okolja morajo biti načrtovani tako, da se zaradi njihove dejavnosti ne bo povečala stopnja obremenjenosti okolja, zlasti tal, vode in zraka.

**Obrazložitev k 5. členu**

Zaradi spremljanja učinkov izvedenih ukrepov ter analize o učinkovitosti ukrepov in programa Agencija Republike Slovenije za okolje ter Nacionalni inštitut za javno zdravje tri mesece po koncu izvedenih ukrepov pripravita poročilo o izvajanju programa ukrepov. Poročilo mora vsebovati podatke o stanju tal, podzemnih in površinskih voda ter morebitna priporočila o dodatnih ukrepih.

**Obrazložitev k 6. členu**

V 6. členu je določeno, da Ministrstvo za okolje, podnebje in energijo Republike Slovenije usklajuje izvajanje programa ukrepov ter iz katerih virov se zagotavljajo sredstva za njegovo izvajanje. Predvidena okvirna ocena stroškov po letih pa je podana v programu ukrepov.